เจอก้อนที่หน้าอกขวาค่ะ ปกติเคยเป้นช่วงเมนส์มใกล้มา2-3วัน แต่อันนี้มันเป้นมาประมาณ1สัปดาละค่ะ ก้อนก้ถือว่าใหญ่เท่าที่จับ เกิดขึ้นที่หน้าอกบนขวาค่ะ ถ้าตอนจับก้อนก็เจ็บค่ะ. จะเป็นอะไรรึป่าวค่ะ?
สวัสดีค่ะ การตรวจคลำเต้านมนั้น ควรตรวจคลำให้ถูกวิธี คือการใช้นิ้วชี้ นิ้วกลางและนิ้วนาง คลำวนไปรอบๆ เต้านม โดยสามารถดูตัวอย่างรูปภาพประกอบได้ตามlinkนี้ หากคลำไม่ถูกต้อง เช่น ใช้นิ้วทั้ง 5 นิ้วในการคลำ โดยคลำแบบบีบเต้านม ย่อมทำให้คลำเต้านมได้เป็นก้อนได้ ซึ่งจริงๆ แล้ว ก็คือเนื้อเต้านมที่ปกตินอกจากนี้ในช่วงก่อนการมีประจำเดือนหรือขณะมีประจำเดือน ฮอร์โมนในร่างกายจะส่งผลให้เต้านมทั้ง 2 ข้างมีการขยายขนาดขึ้นเล็กน้อย และคลำดูแข็งกว่าปกติได้ ซึ่งอาจเกิดขึ้นได้นาน 1-2 สัปดาห์ก่อนที่ประจำเดือนจะมาดังนั้น ควรรอให้ประจำเดือนมา และหมดไปก่อน แล้วจึงทำการตรวจคลำเต้านมอย่างถูกวิธี หากยังคงพบก้อนที่เต้านม อาจเกิดจาก1. ถุงน้ำหรือซีสต์ อาจเป็นซีสต์ก้อนเดียวหรือกลุ่มของซีสต์ มักคลำได้ค่อนข้างนิ่ม กลิ้งไปมาได้หรือขยับได้เล็กน้อย หากซีสต์มีการอักเสบ ก็จะทำให้เจ็บได้2. ก้อนเนื้องอกธรรมดา มีหลายชนิด ที่พบได้บ่อย คือ ก้อนเนื้องอกชื่อ fibroadenoma ก้อนมักคลำได้แข็งกว่าก้อนถุงน้ำ สามารถขยับได้เล็กน้อย3. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บส่วน มะเร็งเต้านม ก้อนจะแข็ง ไม่สามารถขยับไปมาได้ ก้อนจะโตเร็ว และพบได้น้อยมากมากในคนอายุน้อยดังนั้น หากยังคงคลำได้เป็นก้อนชัดเจน แนะนำควรไปพบแพทย์เพื่อทำการตรวจเต้านมค่ะ